Exqrch/javanese-Komodo-pixelgpt huggingface dataset:
Pénjing Pénjing () utawa penzai () ya iku seni Cina kuna ing nandur wit utawa tuwuhan kang digawé supaya tetep duwé ukuran kerdil kanthi cara dikethok, ancasé kanggo ngasilaké bentuk-bentuk kang nduwéni kriteria éstetika utawa kaéndahan
Kanthi cara iki bisa digawé ilusi kang nggambaraké umuré tuwuhan
Lumrahé penjing dibagi miturut telung kategori miturut subjékké ya iku penjing pohon ("shumu penjing"), penjing sesawangan/lanskap ("shanshui penjing"), lan penjing banyu ln lemah ("shuihan penjing")
Seni bonsai Jepang kang sepisanan asalé saka penjing
Bedané bonsai lan pénjing bisa dideleng saka dhapuré
Bonsai luwih nduwéni bentuk-bentuk kang prasaja lan kethok luwih alus, gedhéné pang uga ngluwihi porsi, lan ditandur ing njero pot kang wujudé prasaja kanthi warna kang peteng utawa warna kang mirib lemah
Nanging penjing digawé ing wujud kang luwih "alasan" lan bisa ditandur ing pot kang wernané luwih padhang utawa wujud-wujud liyané kang luwih kreatif
Wong-wong kang seneng karo tuwuhan iki ing sanjabané Asia kerep nganggep padha antarané penjing lan bonsai kanthi tujuwan kanggo ngeksploitasi potensi tuwuhan lan bahan-bahan pot, lan kepéngin bébas saka gaya lan teknik tradhisional
Ing taman-taman kang ana ing Cina klasik bisa tinemu miniatur tuwuhan lan ornamén watu kang diarani penjing
Wit-wit kang dikethok kanthi teliti lan digawé karo watu-watu kanthi wujud saka ukiran barang urip utawa "puisi tiga dhimènsi"
Komposisi seni iki nggambaraké "semangat" alam, lan mbedakake saka tuwuhan biyasa kang ditandur ing njero pot
Wadhah kang diarani "pen" (盆) asalé saka budaya Yangshao nalika periodé Neolitik Cina kang ngenal piring cendhek kang digawé saka lemah lempung lan ing ngisoré nduwéni sikil
Barang iki banjur digawé saka perunggu kanggo piranti upacara ing pura lan ritual keagamaan nalika jaman Dinasti Shang lan Dinasti Zhou.
Piala Asia AFC 2011 Piala Asia AFC 2011 ya iku tetandhingan bal-balan kang wujud edhisi angka limolas (15) sajeroning turnamèn Piala Asia AFC, kanthi puputan ing ubengan finalé kadadéan ing tlatah Qatar, tanggal 7 nganti 29 Januari 2011
Lan Qatar bisa dadi tuan omah kapindho sajeroning Piala Asia AFC, sawisé 1988
Turnamèn iki dimenangaké déning Jepang, sawisé menang ing tetandhingan final saka Australia sawisé liwat tambahan wektu kanthi skor 1–0, sawisé main imbang 0–0 sajeroning 90 menit pisanan ing tetandhingan final ing Stadion Internasional Khalifa, Doha
Minangka pamenang turnamen edhisi iki, Jepang duwé hak makili Asia ing Piala Konfederasi FIFA 2013 kang bakal digelar ing Brasil
Sauntara iku, Koréa Kidul ngraih juwara katelu sawisé menang kanthi skor 3–2 saka Uzbekistan sajeroning tetandhingan parebutan papan katelu ing Stadion Jassim Bin Hamad, Doha
Bal resmi tetandhingan edhisi iki ya iku bal gawéan Nike, ya iku Nike T90 Ascente
Maskot resmi turnamèn edhisi iki ya iku kulawarga jerboa, sawijining kéwan pengerat kang tinemu ing sagara wedhi Qatar
Jeneng saben karakter didhasaraké marang lokasi ing lor, kidul, kulon, lan wétan Qatar
Kulawarga digambaraké lan kapérang dadi 5 wong anggota kulawarga.
Teguh Karya Steve Liem Tjoan Hok (luwih ditepungi kanthi jeneng Teguh Karya; #ALIH) ya iku sutradara filem légendaris Indonésia
Teguh Karya iku pamimpin Téater Populèr, wiwit ngadegé taun 1968
Dhèwèké wis kaping enem dadi Sutradara paling apik ing FFI
Film-filemé wis akèh nglairaké aktor lan aktris kondhang ing Indonésia kaya ta Slamet Rahardjo, Christine Hakim, lan Alex Komang.
Imam Tantowi Imam Tantowi (#ALIH) ya iku sutradara sénior Indonesia
Film-filem kang wis disutradarai ya iku filem-filem laga
Pisanan karier dimulai ing lakon sandiwara antarané taun 1966-1969, dadi juru main lan sutradara
Dhèwèké uga naté kerja dadi tukang gawé poster filem, banjur pindah ing Jakarta lan éntuk kesempatan mèlu ing panggawéan filem Biarkan Mangsa Berganti (1971), dadi dekorator
Sawisé iku uga éntuk kesempatan nyekel kalungguhan dadi penata artistik ing filem Si Rano (1973)
Ing filem Tukang Kawin (1977), Imam dadi asisten sutradara, banjur nulis skenario kanggo Dang Ding Dong (1978)
Dhèwèké dadi sutradara ing taun 1982.
Roger Danuarta Roger Danuarta (#ALIH) ya iku juru main sinétron, bintang iklan, lan penyanyi Indonesia
Roger Danuarta iku putra sulung saka penata rambut kondhang Johnny Danuarta
Sinetron "Cinta Berkalang Noda" iku karier pisanan Roger Danuarta ing tivi
Bapaké kang dadi juru semangat supaya mèlu "casting" kanggo sinétron iku
Jhonny sregep ndaftarké putraé ing agensi model lan omah produksi
Jhonny uga ndaftarké Roger Danuarta les nyanyi ing nggoné Chossy Pratama
Nganti saiki wis akè sinétron kang wis dimainké Roger Danuarta, antarané "Siapa Takut Jatuh Cinta", "Amanda", "Yang Muda Yang Bercinta", "Cewekku Jutek", "Anakku Bukan Anakku", "Ada Apa Denganmu" (karo Alyssa Soebandono lan Dude Harlino), "Sebatas Impian" (karo Asty Ananta), "Preman Kampus" (karo Mieke Wijaya, Frans Tumbuan, Niken Octa Erwin Cortez, Zack Lee), "Cinta Dalam Maut" (karo Maya Septha, Andi Otniel, Dananjaya, Daud Radex) lan
Andi Otniel, Dananjaya, Daud Radex) lan "Galang"
"Pengorbanan Anggun" (karo Marissa Christina lan Hikmal Abrar Prod ("Genta Buana Paramita").
Penyanyi saking Moldova-Romania, Pavel Stratan inggih punika bocah paling alit kang sukses komersial dados penyanyi ing taun 2006 kanthi album La Vârsta De Trei Ani (umur 3 taun)
Cleopatra pikantuk rekor dados artis paling alit ingkang tampil "live" 2 jam ing ngajeng penonton, seniman ingkang paling ageng bayaranipun, artis paling alit kang nampa penghargaan MTV lan artis cilik kang gadhah #1 hit ing salah satunggalipun nagara (“Ghita” ing Singles Chart Romania) [1].
Cleopatra sampun konser lan sukses wonten nagari Sakura Jepang
Album kapisan Cleopatra dados langkung saking 150 èwu keping ing Romania, wulan Dhésèmber wekdal mangsa panas.
saking kondhang Cleopatra dipunusulaken pratélan wonten Guiness Book of Records dados penyanyi kang paling alit ingkang gadhah album piyambak lan ngelajengaken konser wonten panggung.
Sinaosa makaten sekolah Cleo langkung wigati lan langkung dipunwigatosaken déning Pavel, bapakipun Cleo, pramila Cleo istirahat rumiyin saking nyanyi amargi langkung ngawigatosaken sekolah.
Pavel Stratan, bapakipun Cleopatra, wonten ing studio rekaman kaliyan Cleopatra kang umuripun taksih 3 taun
Cleopatra mendhet mikrofon lan nembang kaliyan Pavel
Sedaya tiyang sami mlongo lan kaget, lajeng tiyang-tiyang kala wau langsung ngrekam
Irah-irahan lagunipun inggih punika “mama”
Sesampunipun punika, Cleopatra nyanyi Maldova-Pavel, ingkang rekamanipun dados album lan konser
Ing taun 2006, hits kang paling laris inggih punika lagu “Ghita”
Ing clip video punika Cleopatra nembang lagu kang ateges wonten tiyang kang diremeni déning asma Ghita (asma saking Rumania wujud “George”
Nanging nalika wawancara wonten kagamblangan, “Ghita” punika ateges keremenan, takdir, lsp.[ http://www.last.fm/music/Cleopatra+Stratan www.last.fm/music](dipuntingali tanggal 28 Juni 2011)
Lagu Ghita ingkang misuwur punika dipuntranslate wonten basa Italia, Spanyol, Portugis, Prancis, lan basa Inggris.
Sanèsipun punika Clepatra misuwur kanthi lagu Numar Pan La Unu, Zunea Zunea, Mos Craciun, Cutu, Noapte Buna, lan Mama
Album saking Cleopatra inggih punika: Salah Satunggale Lirik Lagu Cleopatra Ghit
Hainita sta in cui Afara soare nu-i Nimic nu-i bun de cand Ma gandesc la Ghita Dar Ghita nu-i in sat Eu m-am interesat Imi pare ca-i plecat Dupa granita… Greu, tare mi-i de greu, Vreau, da nu stiu ce vreau; Stiu ca si tu ma placi Spune, Ghita, ce tu taci? Ori vina ori ti du Ori spune da ori nu Eu te
spune da ori nu Eu te rog nu ma-nerva Ghita ce-i cu viata ta? REF: Ghita, te-astept diseara la portita Langa portita de la scoala Vino da numa nu vini cum vii tu De obicei cu mana goala Cine te mai asteapta ca si mine O seara intreaga numai pe tine
Ghita, arata-mi tu o fata care Sa te iubeasca asa de tare! Ghita, te-astept diseara la portita Langa portita de la scoala Vino da numa nu vini cum vii tu De obicei cu mana goala Cine te mai asteapta ca si mine O seara intreaga numai pe tine
Ghita, arata-m Lirik lagu Ghita versi Inggris
Andi Djemma Andi Djemma (lair ing Palopo, Sulawesi Kidul, 15 Januari 1901 – kapundhut ing Makassar, Sulawesi Kidul, 23 Fèbruari 1965 nalika yuswa 64 taun) punika Raja (Datu) Luwu ingkang kanggkat dados Pahlawan Nasional déning Présidhèn Indonésia wekdal tangggal 8 Novèmber 2002
Wekdal nyeketi dinten kamardikan Indonésia, 15 Agustus 1945, Djemma dados pimpinan "Gerakan Soekarno Muda" lan ugi mimpin Perang Semesta Rakyat Luwu wekdal tanggal 23 Januari 1946
Tanggal punika dipunpengeti dados dinten Perlawanan Rakyat Semesta.
Gunung Kelud Gunung Kelud, ing aksara jawa ꦒꦸꦤꦸꦁꦏꦼꦭꦸꦠ꧀ (uga tinelah Kelut, tegesé "sapu"; jeroning basa Walanda mau "Klut", "Cloot", "Kloet", utawa "Kloete") ya iku gunung geni aktif sing kapernah ing Jawa Wétan, Indonésia
Gunung iki dumunung ing wates antarané Kabupatèn Kadhiri lan Kabupatèn Balitar, kira-kira 27 km wétané Kutha Kadhiri
Wiwit abad ping 15, punjul wong 15.000-an tiwas amarga Gunung Kelud
Jeblugané ing taun 1586 njalari patiné wong 10.000 luwih, déné jeblugané ing taun 1919 njalari patiné wong 5.000-an ing 104 dhusun
Siklus panjeblugé gunung iki banjur dikira-kira suwéné 15 taunan
Taun 2007, gunung iki aktif manèh
Aktivitas gunung iki mundhak kawit pungkasané Sèptember tumeka Novèmber 2007, ditandhani saka unggahé suhu banyu ing tlaga-kawahé, undhaké lindhu trémor, sarta malihé warna tlaga-kawah saka ijo dadi putih
Status "awas" banjur dibiwarakaké Pusat Vulkanologi dan Mitigasi Bencana Geologi nalika tanggal 16 Oktober 2007 kapurih warga saenggon padha ngungsi
Pungkasé, Gunung Kelud ora sida njeblug
Kadadéan-kadadéan mirunggan dumadi kaya ta munculé keluk putih sinartan mujudé kubah lava ing tengahé tlaga-kawah wiwit tanggal 5 Novèmber 2007
Kubah lava iku sangsaya gedhé nganti 100 m dawané
Para ahli ngarani kubah lava iki sing njalari pampeté saluran magma saéngga gunung ora sida njeblug
Ènergi panjeblugé gunung mau kanggo nyurung kubah lava tilasé jeblugan taun 1990
Ing tanggal 22-23 Mèi 1901, Gunung Kelud njeblug ing tengah wengi
Suwéné jeblugan 2 jam punjul nganti pukul 3 ésuk
Nalika samana, awan panas lumubèr ing tlatah Kadhiri
Swarané jeblugan krungu nganti Pekalongan, banjur udané awu nganti tlatah Sukabumi lan Bogor
Kurban jiwané bencana iki ora kétung
Ing taun 1919, jeblugané Gunung Kelud kacathet ing sajeroning lapurané Carl Wilhelm Wormser (1876-1946), punggawa Landraad ing Tulungagung, Indhiya Nèderlan
Kapratélakaké, ing tanggal 20 Mèi langit dumadakan peteng
Ilangé srengéngé njalari kabèh sing urip dadi kewedèn lan gumeter
Awu lan watu nalika iku ngudani pakampungan ing sakiteré Gunung Kelud
Warga désa ing pèrèng padha nylametaké ratu-kaya lan ratu-branané
Lakuné wlahar mbesmi sakèhing yasan lan wit-witan sing ana ing pèrèng
Kawah sing nglubèraké wlahar lan awu uga sinartan gas racun
Temahané, alas, palemahan, lan pasawahan kurugan awu#ALIH
Jeblugan iki sing njalari patiné wong 5.160 punjul lan ngrusak palemahan ambané 15.000 ha amarga lakuné wlahar sing dohé nganti 38 km, masiya inh Kali Warak wis diyasa bendhungan wlahar ing taun 1905.
Saliyané iku, Hugo Cool ing taun 1907 tinanggenah ngeruk saluran saka kawah ing èrèng kuloné gunung
Pambudidayané kasil ngguwang awu 4,3 yuta mèter kubik
Amarga jeblugan iki, banjur diyasa sistem ilèn-ilèn awujud trowongan kanggo ngguwang banyu saka tlaga-kawah
Pambudidaya iki rampung ing taun 1926 kanthi cacah trowongan ana pitu
Ing tanggal 31 Agustus 1951, jeblugan Gunung Kelud ing dumadi pukul 06:15 ésuk sing njalari patiné wong pitu lan tatuné wong 157
Jeblugané dumadi ping papat lan njalari udan watu ing sapérangan tlatah Margamulya
Udan awu dumadi ing dalem sajam lan ngambah Kutha Bandung ing Jawa Kulon
Jeblugan dumadi ing tanggal 26 April 1966 pukul 20:15
Jeblugan iki sinartan lumubèré wlahar di saujuré kali ing pèrèngé
Wong 210 nemahi pati amarga jeblugan iki
Saliyané iku, trowongan sing ana rusak
Mulané, banjur diyasa trowongan anyar
Pernahé 45 mèter ing sangisoré trowongan lawas
Trowongan iku rampung taun 1967 lan dijenengi Trowongan Ampera
Saluran-saluran iki kanggo njaga volume kawah supaya panggah ing 2,5 yuta mèter kubik
Jeblugan Gunung Kelud taun 1990 dumadi 45 dina terus-terusan, kawit tanggal 10 Fèbruari 1990 tumeka 13 Maret 1990
Ing dalem mangsa jeblugan iki, material vulkanik sing diwetokaké kèhé 57,3 yuta mèter kubik
Wlahar lumubèr saka tlaga-kawah dohé nganti 24 km lumantar 11 kali sing tuké ing Gunung Kelud
Jeblugan iki ngurug trowongan Ampera sing prosès normalisasiné rampung ing taun 1994
Ing taun 2007, jeblugané Gunung Kelud ora ngatonaké yèn èksplosif kaya ta taun-taun sadurungé
Sing dumadi ya iku munculé kubah lava sing gedhé ing cangkemé kawah Kelud
Kubah iku kacathet wiwit tanggal 5 Novèmber 2007 sing banjur saya gedhé nganti ambané 100 mèter
Ing kadadéan iku, keluk putih kandel metu saka tengahé tlaga-kawah sing thukul kubah-lavané
Mundhaké aktivitas Gunung Kelud kawiwitan ing pungkasané taun 2013
Nalika tanggal 10 Fèbruari 2014, Gunung Kelud diunggahaké statusé dadi "Siaga".
Ing tanggal 13 Fèbruari 2014 pukul 21:15, banjur dibiwara yèn Gunung Kelud statusé malih "Awas" (Level IV), ya iku status sing mbebayani dhéwé
Mulané, kiteran 10 km saka pucuk gunung wajib dikosongaké saka warga
Ing pukul 22:50, jeblugan dumadi
Jeblugané èksplosif kaya ing taun 1990 (ing taun 2007 jinisé èfusif, ya iku wujud iliné wlahar) sing njalari udan krikil sing dirasakaké warga ing Kacamatan Ngancar, Kadhiri, Jawa Wétan
Laladan Wates banjur didadèkaké papan pangungsèné warga sing padunungané 10 kilomèter saka kubah lava, mituruti pamrayogané "Pusat Vulkanologi, Mitigasi, dan Bencana Geologi" (PVMBG)
Swara jeblugané dilapuraké krungu nganti laladan Sala lan Yogyakarta (200 km), uga Purbalingga (kurang luwih 300 km)
Gunung Lasem Gunung Lasem ya iku gunung kang ana ing pérangan tengah Kabupatèn Rembang mbujur wiwit saka pagunungan Kapur Lor ing pérangan kidul nganti tekan pasisir pasisir Lor ing pérangan lor
Gunung sing dhuwuré kira-kira 806 mèter iki separoné ana ing laladan kacamatan Lasem Kabupatèn Rembang Jawa Tengah
Kang kalebu warna-warna kacamatan, kaya ta Sluke, Kragan, Sedan, Pamotan lan Pancur
Puncak sing paling dhuwur dhéwé saka gunung Lasem ya iku puncak Argopuro
Puncak iki akèh banget ditekani déning para "pendaki gunung" saka wewengkon Rembang, Pati, Blora lan Tuban kang racaké paling ramé wektu dina minggu utawa pas mangsa liburan
Supaya bisa munggah nganti tekan pucuking Gunung Argopuro, dalan kang diliwati déning para pendaki racaké liwat désa Nyode, kacamatan Pancur Kabupatèn Rembang
Saka kéné mau, isih bisa diliwati nganggo cara numpak kendaraan roda 4 nganti tekan désa kang paling buri dhéwé
Ing désa kang paling buri dhéwé iku ana pos pendakian sing paling buri bisa dilakoni kanthi lumaku kira-kira kurang luwih 3 jam
Pos kang paling buri dhéwé iku dinggo para pendaki kanggo ngaso
Kajaba iku uga bisa liwat saka ener kulon gunung liwat pos pendakian ing désa Gowak utawa désa Kajar kacamatan Lasem
Gunung lasem pancèn ora dhuwur, nanging saka dhuwur puncak Argopuro bisa deleng laut Jawa ing pérangan lor, kutha Lasem, kutha Rembang lan gunung Muria ing pérangan kulon
Saka arah kidul kita bisa deleng puncak gunung Lawu
Kesatuan Pemangku Hutan (KPH) Kebonharjo Perum Perhutani Unit I Jawa Tengah nglarang gunung Lasem lan laladan mata air Sumber Semen ditambang
Alasané, laladan iku wis lumebu laladan High Conservation Value Forest (HCVF) utawa Hutan Bernilai Konservasi Tinggi.
Gunung Salak Gunung Salak yaiku gunung geni sing ana ing pulo Jawa, Indonésia
Gunung iki duwé manéka pucuk, antarané Pucuk Salak I lan Pucuk Salak II
Panggoné miturut astronomi pucuk gunung iki yaiku ing 6°43' LS lan 106°44' BT
Dhuwuré pucuk gunung Salak I 2.211 m lan pucuk gunung Salak II 2.180 m dpl
Saliyané iku ana pucuk gunung manèh sing jenengé pucuk gunung Sumbul sing dhuwuré 1.926 m dpl
Ana ing administratif, gunung Salak kalebu ana ing wewengkon Kabupatèn Sukabumi lan Kabupatèn Bogor, Jawa Kulon
Panglolaan kawasan alas ana ing gunung iki kabèh ana ing panguwasané Perum Perhutani KPH Bogor, nanging wiwit taun 2003 ana ing panguasané wewengkon pawiyaran Taman Nasional Gunung Halimun, kang saiki dijenengi Taman Nasional Gunung Halimun-Salak
Gunung Salak kalebu gunung geni strato jinis A
Wiwit taun 1600-an kacathet wis asring kadadéan mbledhos, antarané yaiku rangkéyan jeblugan ana ing taun 1668-1699, 1780, 1902-1903, lan 1935
Jeblugan pungkasan kadadéan ana ing taun 1938, yaiku érupsi freatik kang ana ing Kawah Cikuluwung Putri.
Gunung Penanggungan Gunung Penanggungan (dhuwuré 1.653 mèter ing dhuwur lumahing sagara) yaiku gunung kang ana ing Pulo Jawa, Indonésia
Panggonané gunung geni kang turu ini ana ing Kabupatèn Majakerta lan Kabupatèn Pasuruan, Jawa Wétan, leté kurang luwih 25 km saka Surabaya
Gunung Penanggungan panggonané sakluster karo Gunung Arjuno lan Gunung Welirang
Gunung iki dikenal duwé pangaji sajarah kang dhuwur amarga ana ing saubengé èrèng-èrèng gunung iki ana manéka tilas purbakala jaman biyèn, ing antarané candhi, panggonan kanggo tapa, sarta banyu wiwit saka jaman Hindhu-Buda ing Jawa Wétan
Ing jaman semana banyu iku dikenal wong-wong kanthi jeneng Pawitra
"Vegetasi" kang nutupi iku kalebu kawasan Alas Dipterokarp Bukit, Alas Dipterokarp dhuwur, alas Montane, lan Alas Ericaceous utawa alas gunung
Pawitra yaiku panggonan kanggo adus ing jaman kuna (patirthan) Jalatunda ana ing èrèng-èrèng kuloné
Pawitra iku dibangun taun 899-977 M lan isih ngilèni banyu nganti tekan saiki
Banyu saka Pawitra iku dianggep amerta (banyu kang langgeng) amarga metu langsung saka awaké Mahameru, gunung kang pucuké ana swarloka, panggonané déwa-déwa
Kang dianggep jaman biyèn tau duwé tahta reca Wisnu déwa kang gawé sejahterané manungsa ing pérangan tengah panggonan adus, nanging saiki wis ilang ora ngerti ana ing ngendi.
Monumèn Nasional Monumèn Nasional utawa dicekak dadi Monas iku tugu ing punjer kutha Jakarta ing Lapangan Merdéka
Tugu iki nglambangaké perjuangan kamardhikan Républik Indonésia
Monas dhuwuré 132 mèter lan wiwit diyasa ing taun 1961
Pambangunan Monas diprakarsani déning Présidhèn Soekarno
Monas lagi rampung lan dibukak kanggo umum ing taun 1975
Pucuking Monas iku ana reca kang nglambangaké geni lan dilapisi déning emas tipis
Monas lan musèum iku bukak saben dina saka tabuh 08.00-15.00 WIB, kajaba dina Senèn pungkasan sajeroning saben sasi
Sawisé punjer pamaréntahan Republik Indonèsia bali menyang Jakarta sawisé sadurungé manggon ing Yogyakarta ing taun 1950 disusul "pengakuan kedaulatan" Republik Indonesia déning pamaréntah Walanda ing taun 1949, Présidhèn Sukarno wiwit mikiraké pambangunan monumèn nasional kang arep padha karo Menara Eiffel ing lapangan sangarepé Istana Merdeka
Pambangunan tugu Monas duwé ancas kanggo ngenang lan nglestarikaké perjuangan bangsa Indonésia nalika jaman révolusi kamardhikan taun 1945, supaya bisa mènèhi inspirasi lan semangat patriotisme génerasi saiki lan suk mbèn
Ing tanggal 17 Agustus 1954 komité nasional diwangun lan sayembara perancangan monumèn nasional diwiwiti ing taun 1955
Ana 51 karya kang lumebu, nanging mung 1 karya kang digawé déning Frederich Silaban kang mathuk karo kriteria kang ditemtokaké komité, antarané nggambaraké karakter bangsa Indonésia lan bisa awèt nganti pirang-pirang abad
Sayembara kapindho dianakaké ing taun 1960 nanging ora siji-sijia saka 136 peserta kang mathuk karo kriteria
Ketua juri banjur njaluk Silaban supaya nguduhaké rancangané marang Sukarno
Nanging Sukarno kurang seneng karo rancangan iku lan péngin monumèn iku awujud lingga yoni
Silaban banjur dijaluk supaya ngrancang monumèn kanthi téma iku, nanging rancangan kang diajukaké Silaban iku kapiken mulané prabéya kang kagedhèn ora mampu ditanggung karo anggaran nagara, apa manèh nalika iku ékonomi nagara isih durung apik
Silaban ora gelem ngrancang wangunan kang luwih cilik, lan mènèhi panyarué supaya pambangunan diundur ngentèni nganti tekan ékonomi Indonèsia dadi apik
Sukarno banjur njaluk arsitèk R.M
Soedarsono supaya nerusaké rancangan iku
Soedarsono mènèhi angka 17, 8 lan 45, kang nglambangaké 17 Agustus 1945 miwiti Proklamasi Kamardhikan Indonèsia, ing sajeroning rancangan monumèn iku
Tugu Peringatan Nasional iki banjur diyasa ing panggonan kang ambané 80 héktar
Tugu iki diarsitèki déning Friedrich Silaban lan R
Soedarsono, diyasa wiwit tanggal 17 Agustus 1961
Pambangunan kapérang saka telung tahap
Tahap kang pisanan, suwéné 1961/1962-1964/1965 diwiwiti kanthi resmi pambangunan ing tanggal 17 Agustus 1961 déning Sukarno kanthi cara seremonial nunclepake pasak beton kang pisanan
Total cacahé 284 pasak beton kanggo nggawé fondasi wangunan
Cacah 360 pasak bumi ditunclepaké kanggo fondasi musèum sajarah nasional
Pemancangan sakabéhing fondasi rampung ing sasi Maret 1962.
Témbok musèum ing ngisor wangunan rampung diyasa ing sasi Oktober
Pambangunan obèlisk banjur diwiwiti lan rerampungan ing sasi Agustus 1963
Pambangunan tahap kapindho suwéné wiwit taun 1966 nganti tekan taun 1968 amarga anané Gerakan 30 September 1965 (G-30-S/PKI) lan upaya kudéta
Tahap kang pungkasan dianakaké ing taun 1969-1976 kanthi nambahaké diorama ing musèum sajarah
Sanajan pambangunan wis rampung, isih waé ana perkakarané, antarané bocoring banyu kang mbanjiri musèum
Musèum resmi dibuka kanggo umum lan diresmikaké ing tanggal 12 Juli 1975 déning Prèsiden Rèpublik Indonèsia Soeharto
Panggonan pambangunan monumèn iki kaloka kanthi sesebutan "Medan Merdeka"
Lapangan Monas wis ngalami ganti jeneng kaping lima, ya iku "Lapangan Gambir", "Lapangan Ikada", " Lapangan Merdeka", "Lapangan Monas", lan "Taman Monas"
Ing saubengé tugu ana tamané, rong kolam lan pirang-pirang lapangan kang kabuka kanggo panggonan ulah raga
Ing dina prèinan, Medan Merdeka dikebaki wong-wong kang plesiran kanggo rékréasi ndelok pasawangan Tugu Monas lan nglakoni aktivitas ing sajeroning taman
Rancang bangun Tugu Monas dhedhasar konsèp pasangan universal kang abadi; Lingga lan Yoni
Tugu obèlisk kang mandhuwur iku lingga kang nglambangaké wong lanang, elemén maskulin kang asipat aktip lan positip, sarta nglambangaké wektu awan
Déné pelataran cawan landhesan obelisk iku minangka Yoni kang nglambangaké wong wadon, elemén fèminin kang pasip lan négatip sarta nglambangaké wektu wengi
Lingga Yoni minangka lambang kasuburan lan kasatuan kang harmonis kang njangkepi siji maring liyané wiwit jaman prasajarah Indonèsia
Saliyané iku, wujud Tugu Monas uga bisa ditegesaké minangka sapasang alu lan lesung, piranti numbuk pari kang disa tinemu ing saben omah para tani Indonésia
Mula saka iku, rancang wangunan Monas kebak dimènsi kas budaya bangsa Inonesia
Monumèn kapérang saka 117,7 méter obèlisk ing sadhuwuring landhesan segipapat kang dhuwuré 17 méter, pelataran cawan
Monumèn iki linapis marmer Italia
Kolam ing Taman Merdeka Lor ambané 25 x 25 méter digawé minangka péranganing sistem kanggo ngadhemaké udara uga supaya ndadékaké Taman Monas katon luwih apik
Ing cedhaké ana kolam banyu mancur lan patung Pangéran Dipanegara kang lagi numpak jaran digawé saka perunggu aboté 8 ton
Patung iku digawé déning pemahat saka Italia, Prof
Coberlato, minangka sumbangan saka Konsulat Jéndral Honores, Dr
Lawang lumebu Monas ana ing Taman Merdeka Lor cedhaké patung Pangéran Dipanegara
Lawang lumebu ngliwati trowongan kang ana ing 3 méter sangisoré taman
Lokèt tikèt ana ing pojokan trowongan
Nalika para wong kang plesir munggah manèh menyang mandhuwur ing sisih lor Monas, bisa nerusaké ngupengi kanggo ndelok-ndelok rèlief sajarah Indonèsia
Lumebuné bisa maring njero musèum sajarah nasional saka lawang ing pojok lor, utawa langsung munggah menyang tengah tumuju ruwang kamardhikan utawa numpak lift tumuju pelataran pucuk monumèn
Ing latar njaba kang ngubengi monumèn, saben pojoké ana rèlièf timbul kang nggambaraké sajarah Indonèsia
Rèlièf iki diwiti saka pojok lor laut kang nggambaraké pengabdian kejayaan nuswantara nalika biyén, ya iku nyritakaké sajarah Singhasari lan Majapahit
Rèlièf iki kanthi kronologis urut karo saarah ngubengé jam tumuju pérangan tenggara, barat daya, lan barat laut
Kanthi cara kronologis nggambaraké kaanan nalika jaman penjajahan Walanda, perlawanan rakyat Indonèsia lan para pahlawan nasional Indonèsia